Guildford Four eta Maguire Seven

Guildford Four and Maguire Seven (euskaraz Guilfordeko Lauak eta Zazpi Maguiretarrak) Erresuma Batuko justiziak modu ustelean kaltetu eta preso sartutako irlandar jatorriko bi jende talde dira, 1974ko urriaren 5ean Behin-behineko Irlandako Armada Errepublikarrak Ingalaterrako Guildford hirian burututako atentuaren egileak izatea eta IRAkideak izatea leporatu baitzien, nahiz eta guzti hori gezurra zela eta hiritar arruntak zirela jakin. Espetxeratzeko behar zituzten gezurrezko lekukotasun asko tortura fisiko eta presio psikologikoen bidez lortu ziren.

Beren kasuak mundu osoan ohiartzun handia izan zuen, batez ere Guilfordeko Lauena, Jim Sheridan zuzendariaren 1993ko In the Name of the Father filman ikus liteke.

 Zazpi Maguiretarrak 
Zazpi Maguiretarrak edo Maguire Seven jende taldeari britainiar justiziak euren lehergailuak egiteko IRAk nitroglizerina emana leporatzen zien, hau dena 1974ko abenduaren 3an britainiar poliziak Anne Maguiren West Kilburngo bere etxea mihatu ostean.

1976ko martxoaren 4ean epaitu eta ondorengo zigorrak jaso zituzten:
 Anne Maguire, adina 40 urte, zigorra: 14 urteko espetxea
 Bere senarra zen Patrick Maguire, adina 42 urte, zigorra: 14 urteko espetxea
 Beren semea zen Patrick Maguire, adina 14 urte, zigorra: 4 urteko espetxea
 Beren semea zen Vincent Maguire, adina 17 urte, zigorra: 5 urteko espetxea
 William Smyth, Anne Maguiren anaia, adina 37 urte, zigorra: 12 urteko espetxea
 Patrick O'Neill, sendiaren laguna, adina 35 urte, zigorra: 12 urteko espetxea
 Patrick "Giuseppe" Conlon, Anne Maguiren koinatua, adina 52 urte, zigorra: 12 urteko espetxea. Conlonek Belfastik bere semea zen Guilfordeko Lauen taldeko Gerry Conlon laguntzera joana zen.

Giuseppe Conlon, bere birikekin urte askoz arazoak izan zituen, 1980ko urtarrilen espetxean hil zen, bitartean beste seiak beren zigorrak oso-osorik bete eta aske utzi zituzten.

 Guildfordeko Lauak 
Guilfordeko Lauak edo Guildford Four taldea Guildford hiriko pub batean IRAk 1974an egindako bonba erasoen arduradun zuzenak izatea leporatu zieten. Frogarik gabe eta torturapean egindako aitortzetan oinarrituta zigortu zituzten, beraiek errugabe zirela etengabe adierazi arren. Kanpaina sozial handi baten ostean, 1991n errugabetu zituzten. Hauek izan ziren 1975ean talde hau osatu zuten kideek jasotako zigorrak:
 Paul Michael Hill, irlandarra zen, gertaera hauen garaian 21 urteko adina zuen, Guilfordeko Leherketen eta Brian Shaw britainiar soldaduaren heriotzak leporatu zizkioten, ustez berari egindako galdeketan "aitortu" omen zituen.
 Gerard "Gerry" Conlon, irlandarra zen, adina 21 urte, Guilfordeko Leherketen arduradun izatea leporatu zioten.
 Patrick "Paddy" Armstrong, ingelesa zen, Woolwichen leherketa baten eta Guildfordeko bi leherketen arduradun izatea leporatu zioten.
 Carole Richardson, ingelesa zen, adina 18 urte, Guildfordeko leherketen arduradun izatea leporatu zioten.

2005ean, Tony Blair lehen ministroak barkamena eskatu zien.

 Erreferentziak 

 Ikus gainera 
 Birminghamgo Seiak

 Kanpo estekak 
 Life for a life sentences to warn the IRA - Setentziaren inguruko esaldien dokumentala, The Guardian, October 23, 1975
 Justiziaren kalteak
 Kasuen sumarioak, BBCren txostena
 Justizia:In the Name of the Father liburua eta filma egiteko ukatutako txostenak
 Irlandar kasuen alderdi ezkutua

Kategoria:Ipar Irlandako gatazka 1974an
Kategoria:Ipar Irlandako gatazka 1975ean
Kategoria:Ipar Irlandako gatazka 1976an
Kategoria:Ipar Irlandako gatazka Ingalaterran
Kategoria:Bidegabekeria judizialen biktimak
Kategoria:Bidegabekeria judizial kasuak
Kategoria:Erresuma Batuko auzi judizialak